钦定古今图书集成/明伦汇编/人事典/第089卷 > 颜氏家训 > 《析惑篇》
## 钦定古今图书集成/明伦汇编/人事典/第089卷 > 颜氏家训 > 《析惑篇》

夫性者神也，命者气也，相须于虚无，相生于自然，犹
乎“埙箎之相感也，阴阳之相和也。形骸者，性命之气
也，犹乎火之在薪。”薪非火不炎，火非薪不光，形骸非
性命不立。性命假形骸以显，则性命自然，冲而生者
也；形骸自然，滞而死者也。自然生者，虽寂而常生；自
然死者，虽摇而常死。今人莫不好生恶死，而不知自
然生死之理，睹乎不摇而偃者，则忧之，役其自然。生
者务存其自然，死者存之愈切，生之愈疏，是故沈羽
而浮石者也，何惑之甚欤！